Les Escoles Infantils Municipals celebren les Falles amb l’Ofrena a la Verge i la Cremà
2025-07-24

Les Escoles Infantils Municipals han celebrat, amb alumnes, famílies i autoritats, la Festa de les Falles. Dimecres passat 9 de març, la celebració va tenir lloc en l’Escoleta del carrer Isabel la Catòlica. De la mà de les seues mestres, uns joveníssims fallers i falleres van realitzar una emotiva ofrena a la Mare de Déu dels Desemparats, en el pati de l’Escola, sota l’atenta i emocionada mirada de pares, mares i altres familiars.

No va voler perdre’s aquesta celebració l’alcalde de Burjassot, Rafa García, qui va assistir acompanyat de la regidora d’Educació, Laura Espinosa, la regidora de Serveis Socials, Olga Camps, i el regidor de Festes, Manuel Pérez Menero. Finalitzada l’ofrena, tots els assistents van gaudir d’una orxata amb fartons, gentilesa de l’equip educatiu de l’Escola Infantil, mentre al temps, molts aprofitaven per immortalitzar als seus xiquets, foto a foto, tenint com a fons el Verge.

L’endemà, el dijous 10 de març, la celebració de la festa fallera es va traslladar a l’Escola Infantil Municipal situada en el Barri de les 613 Vivendes. Un got de xocolata a la tassa amb ensaïmades, gentilesa de l’Escola, va donar la benvinguda a tots els pares, mares i altres familiars dels xicotets i xicotetes, tots ells abillats amb vistosos blusons fallers. L’alcalde de Burjassot, Rafa García, i el regidor de Festes, Manuel Pérez Menero, també van gaudir d’aquesta estona de festa que va culminar amb la Cremà de la Falla de l’Escola, elaborada per professors i pares i tenint als Minions i al Malvat Gru, personatges que van cremar, sota la mirada de grans i xicotets.